section_heading: Rani život
paragraph_text: Rođen je u Phoenixu na Rhode Islandu, a diplomirao je na akademiji Worcester 1899. godine. Podučavao je na fakultetu Amherst i na Kalifornijskom sveučilištu. Godine 1920. oženio se kolegicom Phyllis Ackerman, povjesničarkom perzijske umjetnosti. Pope je 1923. imenovan direktorom kalifornijske palače legije časti. Dvije godine kasnije, otišao je u Iran gdje se bavio znanstvenim istraživanjem i služio je kao savjetnik iranskoj vladi. Putovao je svijetom i održavao je predavanja i izložbe na temu perzijske umjetnosti. Od 1925. do 1927. Pope i Ackerman bili su glavni projektanti hotela Ahwahnee u američkom nacionalnom parku Yosemite. Godine 1930. Pope je napisao „Vodič perzijske umjetnosti“. Četiri godine kasnije, zaposlio je popularnog povjesničara islamske umjetnosti Richard Ettinghausena. Međunarodno društvo iranske umjetnosti imenovalo je Popea predsjednikom 1960. godine.